Diari Oficial de la Generalitat Valenciana


Sumari del DOGV 8299, del 21-05-2018 (2018/4784)

RESOLUCIÓ de 14 de maig de 2018, del director general de Relacions amb les Corts, per la qual es publica el Conveni entre la Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, per a la formació i difusió dels valors i principis associats a la transparència pública i la rendició de comptes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8299

Data del DOGV
:   21-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4784


Data del document
:   14-05-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 14 de maig de 2018, del director general de Relacions amb les Corts, per la qual es publica el Conveni entre la Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, per a la formació i difusió dels valors i principis associats a la transparència pública i la rendició de comptes. [2018/4784]  
  
La Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, han subscrit, prèvia tramitació reglamentària, el dia 8 de maig de 2018, el conveni per a la formació i difusió dels valors i principis associats a la transparència pública i la rendició de comptes, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 11 de maig de 2018 i número 243/2018, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
  
València, 14 de maig de 2018.- El director general de Relacions amb les Corts: Antonio Torres Salvador.  
  
  
Conveni de col·laboració entre la Generalitat, a través de la Conselleria de Transparència, Responsabilitat Social, Participació i Cooperació, i la Diputació Provincial de Castelló, per a la formació i difusió dels valors i principis associats a la transparència pública i la rendició de comptes  
  
Castelló de la Plana, 8 de maig de 2018  
  
Reunits  
D'una part, la Generalitat, representada pel conseller de Transparència, Responsabilitat Social, Participació i Cooperació, Manuel Alcaraz Ramos, nomenat pel Decret 8/2015, de 29 de juny, del president de la Generalitat (DOGV 7650, 30.06.2015, i en virtut de les atribucions que li confereix l'article 3 del Decret 160/2015, de 18 de setembre, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació (DOGV 7620, 22.09.2015), i autoritzat per a la firma d'aquest conveni per Acord del Consell de 27 d'abril de 2018.  
I d'una altra, Javier Moliner Gargallo, president de la Diputació Provincial de Castelló, que actua en l'exercici del seu càrrec i en representació d'aquesta, facultat per a la firma d'aquest conveni de col·laboració en virtut de l'acord adoptat per la Junta de Govern de data 3 de maig de 2018, de conformitat amb el que disposa l'article 34 de la Llei 7/1985, de 2 d'abril, reguladora de les bases de règim local, assistit per Manuel Pesudo Esteve, secretari general d'aquesta, en funcions de fedatari públic, en compliment del que preveu l'article 92 bis, 1.a, de la mencionada llei.  
Les parts, en la representació que tenen i amb les facultats que els seus respectius càrrecs els confereixen, es reconeixen capacitat legal suficient per a l'atorgament del present conveni, i a aquest efecte  
  
Exposen  
I. Que l'Estatut d'Autonomia de la Comunitat Valenciana preveu en el seu article 9.1 la promulgació d'una llei autonòmica sobre el dret a una bona administració i l'accés als documents de les institucions i administracions públiques valencianes.  
II. Que en el marc de la Llei 19/2013, de 9 de desembre, de transparència, accés a la informació pública i bon govern, es dicta la Llei 2/2015, de 2 d'abril, de transparència, bon govern i participació ciutadana, de la Comunitat Valenciana, que inclou en el seu àmbit subjectiu les entitats integrants de l'Administració local de la Comunitat Valenciana i les entitats del seu sector públic vinculades o dependents (art. 2.d).  
  
Així mateix, la disposició addicional primera de la llei valenciana estableix que la Generalitat col·laborarà amb les entitats locals en la posada en marxa de mecanismes per a la promoció i el foment de la transparència, de l'accés a la informació pública i de la participació ciutadana.  
III. Que l'article 11 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l??Administració de la Generalitat, assigna a la Conselleria de Transparència, Responsabilitat Social, Participació i Cooperació les competències en matèria de transparència, responsabilitat social, foment de l'autogovern, participació ciutadana i cooperació al desenvolupament. Aquestes competències es concreten en el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, que en l'article 40.2.a atribueix a la Direcció General de Transparència i Participació, entre altres, les funcions de supervisar, coordinar i promoure la formació i avaluació dels mecanismes de participació i transparència.  
  
Per la seua banda, el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, atorga a la Direcció General de Transparència i Participació, entre altres, les competències en matèria d'elaboració de convenis o altres formes de col·laboració i en matèria de realització de plans de formació específics de transparència, bon govern i reutilització de dades obertes.  
  
IV. Que la Diputació Provincial de Castelló té entre les seues competències, de conformitat amb el vigent article 36 de la Llei 7/1985, de 2 d'abril, reguladora de les bases del règim local (LRBRL), les d'assistència i cooperació jurídica, econòmica i tècnica als municipis, especialment els de menor capacitat econòmica i de gestió; la prestació de serveis públics de caràcter supramunicipal i, si és el cas, supracomarcal, i el foment o, si és el cas, coordinació de la prestació unificada de serveis dels municipis del seu respectiu àmbit territorial; i la prestació dels serveis d'administració electrònica en els municipis amb població inferior a 20.000 habitants.  
V. Que l'11 de març de 2016 les parts van subscriure el conveni de col·laboració entre la Generalitat, a través de la Conselleria de Transparència, Responsabilitat Social, Participació i Cooperació i la Diputació Provincial de Castelló, per a la formació i difusió dels valors i principis associats a la transparència pública i la rendició de comptes.  
  
VI. Que el 10 de març de 2017 les parts van subscriure pròrroga de l'esmentat conveni, la vigència del qual va finalitzar el 9 de març de 2018.  
VII. L'experiència obtinguda en les actuacions de col·laboració realitzades durant 2017 han donat els efectes esperats. No obstant això, les parts intervinents, decideixen actualitzar el text i incloure, entre els compromisos de les parts, un nou apartat b comú per a ambdós parts amb el contingut següent: «b) Promoure aquelles activitats que donen a conéixer i posen en valor les polítiques públiques relacionades amb el govern obert i la rendició de comptes».  
A fi de donar continuïtat a la prestació de l'objecte del mencionat conveni, les parts firmants d'aquest conveni estimen necessari continuar amb la mencionada col·laboració, d'acord amb les següents:  
  
Clàusules  
  
Primera. Objecte  
L'objecte del present conveni de col·laboració és regular la cooperació de les parts que el subscriuen amb vista a la difusió de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, promovent els drets i obligacions derivats d'aquesta i fomentant els valors associats a la rendició de comptes, la participació i el govern obert.  
  
Segona. Compromisos de les parts  
La Diputació Provincial de Castelló, en el marc d'aquest conveni, es compromet a:  
a) Facilitar els recursos materials necessaris per a la posada en marxa d'activitats de formació i sensibilització en matèria de transparència en l'activitat pública.  
b) Promoure aquelles activitats que donen a conéixer i posen en valor les polítiques públiques relacionades amb el govern obert i la rendició de comptes.  
c) Donar a conéixer entre els empleats públics de les entitats locals de la província de Castelló la realització de les activitats de formació.  
  
d) Posar a la disposició dels municipis de menys de 20.000 habitants un portal de transparència.  
e) Prestar assistència tècnica i jurídica en la matèria.  
Per la seua banda, la Conselleria de Transparència, Responsabilitat Social, Participació i Cooperació, en el marc del present conveni, es compromet a:  
a) Posar a la disposició de la Diputació de Castelló el professorat amb les capacitats idònies perquè aquests accions formatives i divulgatives es duguen a terme.  
b) Promoure aquelles activitats que donen a conéixer i posen en valor les polítiques públiques relacionades amb el govern obert i la rendició de comptes.  
c) Elaborar materials formatius, divulgatius i de síntesi que permeten una millor difusió de la informació.  
  
Tercera. Comissió de seguiment i control  
Es constituirà una comissió mixta de seguiment i control que adequarà el seu funcionament al que preveuen els articles 15 i següents de la Llei 40/2015, d'1 d'octubre, de règim jurídic del sector públic (d'ara en avant, LRJSP). La dita comissió estarà composta per dos membres de cada una de les entitats firmants, designats per cada una d'aquestes, i tindrà com a prioritats el seguiment i control del projecte i la bona marxa de les activitats formatives que es realitzen.  
La comissió es reunirà almenys una vegada i quantes vegades siga necessari per a la bona marxa de l'execució del conveni, a petició de qualsevol de les parts.  
En la designació dels representants de la Generalitat en la comissió mixta de seguiment i control del conveni es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell (DOGV 8018, 10.04.2017).  
  
La comissió de seguiment serà presidida per aquell dels membres designats per la Diputació de Castelló que aquesta institució propose.  
  
Les funcions de secretaria seran exercides per la cap del Servei de Transparència, o persona que la substituïsca.  
Les actes, acord o informes que, si és el cas, emeta la comissió, hauran de remetre's a la Direcció General de Transparència i Participació.  
  
Quarta. Vigència del conveni  
El present conveni entrarà en vigor en el moment de la seua firma, i finalitzarà el 31 de desembre de 2018, sense que es preveja possibilitat de pròrroga.  
La modificació del present conveni requerirà l'observança dels mateixos tràmits que han de seguir-se per a la seua aprovació i formalització inicial.  
  
Cinquena. Extinció del conveni  
Són causes d'extinció del conveni les següents:  
1. Finalització del termini de vigència del conveni.  
2. El mutu acord de les parts, manifestat per escrit.  
3. L'incompliment d'alguna de les parts de qualsevol de les obligacions contretes i/o clàusules establides en el conveni, així com l'incompliment de la normativa vigent en la matèria, la qual cosa facultarà a l'altra per a la resolució unilateral d'aquest, amb audiència prèvia a l'altra part en els termes que preveu el penúltim paràgraf d'aquesta clàusula.  
4. Les generals establides per la legislació vigent.  
Si en qualsevol moment, durant la vigència d'aquest conveni, com a conseqüència del seguiment realitzat, es comprovara l'existència d'alguna de les causes d'extinció abans expressades, podrà instar-se la resolució del conveni, que es comunicarà a l'altra part i se li concedirà un termini de 10 dies per a la presentació d'al·legacions, de conformitat amb el que s'ha establit per la legislació reguladora del procediment administratiu comú i la resta de normativa que puga resultar aplicable.  
En cada cas concret, en funció de la causa específica d'extinció i a la vista de la situació de les actuacions en curs d'execució, les parts establiran la forma de finalització de les dites actuacions.  
  
Sisena. Despeses d'execució del conveni  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desenvolupament, no té repercussió financera per a cap de les parts respecte de l'altra i cada part atendrà les seues obligacions, bé amb els seus propis mitjans personals i materials, bé a través dels corresponents procediments administratius de contractació.  
Respecte a les obligacions de la Generalitat, l'import màxim a assumir per la Conselleria de Transparència, Responsabilitat Social, Participació i Cooperació serà de 14.520 euros (IVA exclòs), que es finançaran amb càrrec a l'aplicació pressupostària 06.97.57.055.00.9 del pressupost de la Generalitat corresponent a l'exercici 2018.  
La Diputació de Castelló queda exonerada de la constitució de garanties per possibles incompliments en virtut de l'article 173.2 del Reial decret legislatiu 2/2004, de 5 de març, pel que s??aprova el text refós de la Llei reguladora de les hisendes locals.  
No obstant això, quant a les conseqüències aplicables en cas d'incompliment, si una de les parts no complira el que li incumbeix, l'altra part podrà triar entre exigir el compliment o la resolució, amb el rescabalament de danys i abonament d'interessos en ambdós casos. També podrà acordar la resolució, fins i tot després d'haver optat pel compliment, quan aquest resultara impossible.  
  
Setena. Publicació i protecció de dades  
El text íntegre del conveni, una vegada subscrit, es publicarà en el portal de transparència de la Generalitat (www.gvaoberta.gva.es) i en la pàgina web de la Diputació de Castelló, per aplicació dels articles 9.1.c i 10.1 i 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
El compliment de les obligacions d'aquest conveni s'ajustarà a les exigències derivades de la Llei orgànica 15/1999, de 13 de desembre, de protecció de dades de caràcter personal, en el que correspon a la confidencialitat de la informació i els resultats, i s'aplicaran les mesures de caràcter tècnic, administratiu, informàtic i organitzatiu que resulten necessàries per a complir els requisits legals i, en particular, garantir la seguretat i integritat de les dades i la seua protecció davant d'alteracions, pèrdues, tractaments o accessos no autoritzats.  
  
Huitena. Naturalesa i qüestions litigioses  
Aquest conveni queda exclòs de l'àmbit d'aplicació de la Llei 9/2017, de 8 de novembre, de contractes del sector públic.  
El present conveni té caràcter administratiu i es regirà pel que estableixen les clàusules d'aquest, o a falta d'això, per allò que ha establit la normativa general. Tot això d'acord amb el que disposa el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
La resolució de les controvèrsies que pogueren plantejar-se sobre la interpretació i execució del present conveni s'hauran de resoldre de mutu acord entre les parts, a través de la comissió mixta. Si no poguera aconseguir-se aquest acord, les possibles controvèrsies hauran de ser resoltes, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
De conformitat amb tot el que s'exposa i en l'exercici de les atribucions de què són titulars els firmants, subscriuen el present conveni en el lloc i la data indicats en l'encapçalament.  
  
El conseller de Transparència, Responsabilitat Social, Participació i Cooperació: Manuel Alcaraz Ramos.  
El president de la Diputació Provincial de Castelló: Javier Moliner Gargallo.